stanford-oval/wikipedia huggingface dataset:
Shivers (albumi)

| Shivers Armin van Buuren |
| --- | --- | --- |

Studioalbumin tiedot
 Julkaistu: 8. elokuuta 2005
 Tuottaja(t): Armin van Buuren
 Tyylilaji: Trance
 Kesto: 72.48
 Levy-yhtiö: Armanda Music
Armin van Buurenin muut julkaisut
| 76 2003 | Shivers 2005 | Imagine 2008 |
Shivers on hollantilaisen trance DJ:n Armin van Buurenin toinen studioalbumi. Albumi oli Arminin ensimmäinen, jonka julkaisi hänen oma levy-yhtiönsä Armanda Music. Albumi julkaistiin elokuussa 2005.
Kappaleet

Wall of Sound – 6.20 (mukana Justine Suissa)
Empty State – 7.36 (mukana Mic Burns)
Shivers – 7.32
Golddigger – 4.47 (mukana Martijn Hagens)
Zocalo – 8.40 (mukana Gabriel & Dresden)
Gypsy – 5.26 (mukana Ray Wilson)
Who Is Watching – 5.07 (mukana Nadia Ali)
Bounce Back – 7.36 (mukana Remy & Roland Klinkenberg)
Control Freak – 8.09
Serenity – 11.35 (mukana Jan Vayne)
Singlet

"Shivers" (julkaistu 11. huhtikuuta 2005)
"Serenity" (julkaistu 20. kesäkuuta 2005)
"Who Is Watching" (julkaistu 24. tammikuuta 2006)
"Control Freak" (julkaistu 22. kesäkuuta 2006)
Severn

| Severn |
| --- | --- |
 Severnin ylittävä silta.
Maanosa:  Eurooppa
Maat:  Yhdistynyt kuningaskunta
Vesistöalue ja valuma-alueen tietoja
Päävesistöalue:  Severnin vesistö
Pinta-ala:  11 420 km²
Joen uoman kohteita
Laskupaikka:  Irlanninmeri
Mittaustietoja
Lähdekorkeus:  610 m mpy.
Pituus:  354 km
Keskivirtaama:  107 m³/s (MQ)
Muuta
Muualla:  Wikimedia Commons
  
Severn (kymriksi Afon Hafren) on Yhdistyneen kuningaskunnan pisin joki. Sen pituus on 354 kilometriä. Se alkaa Walesin keskiosista ja muodostaa loppupäässään Bristolin kanaalin, jonka kautta se virtaa Irlanninmereen ja Atlanttiin.
Severnin varrella sijaitsee useita Englannin kreivikuntia ja kaupunkeja, kuten Shrewsbury, Worcester ja Gloucester. Virtaamaltaan (keskimäärin 107 m³/s)[lähde? ] Severn on Englannin suurin joki. Se kuuluu myös Englannin kymmenen tärkeimmän joen joukkoon.selvennä Joen ali kulkee seitsemän kilometriä pitkä rautatietunneli ja sen ylittää noin 1,6 kilometriä pitkä silta.selvennä Severnin ylittävä vuonna 1779 rakennettu maailman vanhin valurautasilta on antanut nimensä Ironbridge Gorgelle, joka on Unescon maailmanperintökohde.
Severnin suurimmat sivujoet ovat Vyrnwy, Clywedog, Teme, Warwickshire Avon ja Stour.
Jokisuun muodon takia Severnjokeen syntyy maailman toiseksi suurin vuorovesiporras. Nousuveden ja laskuveden välinen ero voi olla jopa 15 metriä ja se vaikuttaa jopa 40 kilometrin päähän.
Alueella on merkittävä oma eläimistönsä, ja se on esimerkiksi kahlaajien suosimaa aluetta. Sen varrella onkin useita luonnonsuojelukohteita.[lähde? ]
Joen välittömässä läheisyydessä elää yli kuusi miljoona ihmistä. Virkistys- ja ammattikalastuksen arvoksi on arvioitu 15 miljoonaa puntaa vuodessa. Vuosina 2016–2019 toteutettavassa projektissa jokiympäristöä ennalistetaan kalojen vapaan liikkumisen turvaamiseksi.
Sello

| Sello |
| --- | --- |

Soitinryhmä:  jousisoittimet
Soittimen ääniala:   (standardiviritys)
Liittyvä musiikin tyylilaji:  Selloa käytetään lukuisissa eri musiikkityyleissä.
Samankaltaisia soittimia:  kontrabasso, alttoviulu, viulu
Nuori sellisti ja pianosäestys
Sello (< ital. cello) on jousisoitin, joka muistuttaa jossakin määrin viulua ja alttoviulua. Sello on kuitenkin paljon suurempi, ja toisin kuin alttoviulua, sitä soitetaan pystyasennossa. Soittaja perinteisesti istuu soittaessaan ja pitää selloa jalkojensa välissä. Selloa voidaan kuitenkin soittaa myös seisaallaan kuten kontrabassoa. Sello voidaan tukea lattiaan soittimen pohjassa olevan metallisen piikin eli stakkelin avulla. Sellisti liikuttaa joustaan vaakatasossa kieliä vasten.
Sellonuotit on yleensä kirjoitettu bassoavaimelle, mutta korkeimmille äänille käytetään myös tenori- ja diskanttiavainta. Sellossa on neljä kvintin välein viritettyä kieltä: C (matalin), G, d ja a. 5-kielisessä sellossa on muuten samanlainen viritys, mutta 5. kieli viritetään F1. Nelikielisen sellon vire vastaa alttoviulun viritystä, mutta se on oktaavin alempana.
Selloja alettiin rakentaa jo 1500-luvulla ja niitä käytettiin sekä orkesteri- että kamarimusiikissa bassosoittimena. Soolosoittimena sello alkoi yleistyä 1600-luvulla, mutta syrjäytti edeltäjänsä, viola da gamban, vasta 1700-luvun aikana. Useimmat tunnetut viulunrakentajat (muiden muassa italialaiset Amati, Stradivari ja Guarneri) ovat rakentaneet myös selloja.
Selloa käytetään lähinnä länsimaisessa taidemusiikissa. Se on osa sinfoniaorkesteria ja jousikvartettia sekä usein mukana myös muissa kamarimusiikkiryhmissä. Sellolle on sävelletty lukuisia konserttoja ja sonaatteja. Populaarimusiikissa sello on harvinaisempi. Vaikka sello saattaa olla mukana joissakin kappaleissa tai levytyksissä, on harvinaista, että se kuuluisi yhtyeen peruskokoonpanoon. Poikkeuksena tästä on esimerkiksi Apocalyptica, 2Cellos ja Piano guys. Apocalyptica on maailmanlaajuisesti menestynyt suomalainen sellistiryhmä, jonka musiikillista tyyliä on luonnehdittu muun muassa sinfoniseksi metalliksi.
Tunnettuja sellosävellyksiä

Bachin sellosarjat
Joseph Haydnin sellokonsertot
Robert Schumannin sellokonsertto
Antonín Dvořákin sellokonsertto
Camille Saint-Saënsin "Joutsen" (teoksesta Eläinten karnevaali) sekä sellokonsertto a-molli
Max Bruchin adagio sellolle ja orkesterille "Kol Nidrei"
Edward Elgarin sellokonsertto
Ludwig van Beethovenin kolmoiskonsertto viululle, sellolle, pianolle ja orkesterille
Johannes Brahmsin kaksoiskonsertto viululle, sellolle ja orkesterille
Pjotr Tšaikovskin "Rokokoo-muunnelmat" sellolle ja orkesterille
Aiheesta muualla

Wikimedia Commonsissa on kuvia tai muita tiedostoja aiheesta .
Perovuo, Minna: "Kyllä pörisee!" – Heikki Takkula trimmaa arvoselloja – Kymmenien tuhansien eurojen soittimet saavat uuden soinnin pienellä viilauksella Yle Uutiset.  6.3.2019. Viitattu 7.3.2019.
Sinclair Executive

Sinclair Executive
Sinclair Executive oli Clive Sinclairin suunnittelema taskulaskin, joka on julkaistu vuonna 1972. Laskinta valmisti Sinclair Radionics ja sitä myytiin 79,95 punnan hinnalla, joka oli puolet vähemmän kuin kilpailijoilla. Laskin käytti virtapulsseja, joka laski sen virrankäyttöä kymmenesosaan ja mahdollisti pienemmän koon.
Laskimesta julkaistiin parin vuoden sisällä sen julkaisusta eri versioita, joissa eräitä sen ongelmakohtia parannettiin. Laskin käytti Texas Instrumentsin TMS1802-piiriä, joka oli yksi varhaisista yhdelle mikropiirille integroiduista laskimista.
Varhaiset laskimiin suunnatut piirit eivät toimineet yleiskäyttöisessä tietokoneessa, johon tarvittiin kyky suorittaa käskyjä ulkoisesta ROM-muistista.
Laskinta on sanottu ensimmäiseksi varsinaiseksi taskulaskimeksi, mutta edellisenä vuonna markkinoille tuli taskuun sopiva Busicom LE-120A.
Sinclair Executive voitti suunnittelupalkinnon vuonna 1973.
Sellerit

| Sellerit |
| --- | --- |
 Selleri (Apium graveolens)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Sellerit Apium  L.
Katso myös
   Sellerit Wikispeciesissä   Sellerit Commonsissa 
Infobox OKNimi-testi OK: 
Sellerit eli maustesellerit (Apium) on sarjakukkaisiin (Apiaceae) kuuluva kasvisuku, jonka lajeja kasvaa luonnonvaraisina Euroopassa, Afrikassa, Aasiassa ja Etelä-Amerikassa. Sellerit ovat kaksi- tai monivuotisia kosteikkolajeja. Tunnetuin suvun lajeista on selleri (Apium graveolens), joka on kaupallisesti merkittävä vihannes.
Lajeja

Sellereihin kuuluu noin 25 lajia.
Apium australe
Apium filiforme
Apium graveolens – selleri eli ruokaselleri eli mausteselleri
Apium inundatum – tulvaselleri
Apium leptophyllum (syn. Cyclospermum leptophyllum) – amerikanselleri
Apium nodiflorum (syn. Helosciadium nodiflorum) – koiranselleri
Apium prostratum
Apium repens – juurtoselleri
Aiheesta muualla

Suomen Lajitietokeskus: Sellerit (maustesellerit) – Apium
Savela M: Sellerit (Apium)
Integrated Taxonomic Information System (ITIS): Apium (englanniksi)
United States Department of Agriculture (USDA): Apium (englanniksi)
Flora of China: Apium (englanniksi)
Severinus

| Severinus |
| --- | --- |

Henkilötiedot
Syntynyt: Rooma
Kuollut: 2. elokuuta 640 Rooma
Paavi
Paavius alkoi:  lokakuu 638
Paavius päättyi:  2. elokuuta 640
Edeltäjä:  Honorius I
Seuraaja:  Johannes IV
Severinus (k. 2. elokuuta 640) oli paavina lokakuusta 638 – 2. elokuuta 640. Hän oli roomalainen ja Abienuksen poika. Paaviksi hänet valittiin kolmantena päivänä edeltäjänsä kuoleman jälkeen, ja viestinviejät lähetettiin heti Konstantinopoliin hakemaan hänen valintansa varmistus lokakuussa 638, mutta keisari Herakleios määräsikin Severiuksen allekirjoittamaan hänen uskontunnustuksensa.selvennä Kun Severinus kieltäytyi, hänen ei sallittu nousta paavin istuimelle lähes kahteen vuoteen. Tänä aikana Herakleios ja eksarkki Isaakki ryöstivät paavin palatsin. Severinus kruunattiin paaviksi vasta 28. toukokuuta 640, mutta kuoli pian sen jälkeen 2. elokuuta 640.
Sin (vuoden 2003 elokuva)

| Sin |
| --- | --- |

Ohjaaja:  Michael Stevens
Käsikirjoittaja:  Tim Willocks
Tuottaja:   Michael Stevens  Tim Willocks  David Leyrer 
Säveltäjä:  Michael Giacchino
Kuvaaja:  Zoran Popovic
Leikkaaja:  Suzanne Fenn
Pääosat:   Gary Oldman  Ving Rhames 
Valmistustiedot
Valmistusmaa:  Yhdysvallat
Tuotantoyhtiö:  Singular Pictures
Levittäjä:  Sony Pictures Home Entertainment
Ensi-ilta:   2003-12-033. joulukuuta 2003 (Argentiina)  
Kesto:  107 minuuttia
Alkuperäiskieli:  englanti
Budjetti:  6,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Sin (televisioesityksessä käytetty nimeä Kostajan ajojahti; engl. Sin) on vuonna 2003 ensi-iltansa saanut yhdysvaltalainen toimintatrilleri, jonka on ohjannut Michael Stevens ja käsikirjoittanut Tim Willocks. Stevens ja Willocks myös tuottivat elokuvan David Leyrerin kanssa. Sinin pääosissa ovat Gary Oldman ja Ving Rhames.
Sin kuvattiin Los Angelesin kaupungissa Kaliforniassa ja Renon kaupungissa Nevadassa 6,5 miljoonan dollarin budjetilla. Singular Pictures oli elokuvan tuotantoyhtiönä. Sin julkaistiin useissa maissa suoraan videolle ja DVD:lle tai laitettiin televisiolevitykseen. Yhdysvalloissa Columbia Tristar julkaisi elokuvan DVD:lle 12. tammikuuta ja 3. helmikuuta 2004. Suomessa elokuvan julkaisi niin VHS:lle kuin DVD:llekin Universal Pictures Finland Oy vuonna 2003.
Juoni

Murhatutkija Eddie Burns (Ving Rhames) on ollut Renon poliisissa 15 vuotta, mutta loukkaannuttuaan hän vetäytyi eläkkeelle. Burns lähtee kostoretkelle, kun hänen Kassie-sisarensa (Kerry Washington) siepataan, joukkoraiskataan ja hakataan. Syyllisten takana on psykopaattinen huume- ja pornopomo Charlie Strom (Gary Oldman), joka on Burnsille ennestään tuttu.
Aiheesta muualla

Sin Internet Movie Databasessa (englanniksi)
Sin Elonet.
Sin AllMoviessa. (englanniksi)
Silkkikehrääjät

| Silkkikehrääjät |
| --- | --- |
 Mulperiperhonen (Bombyx mori)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Kehrääjämäiset Bombycoidea
Heimo::  Silkkikehrääjät Bombycidae  Latreille, 1802
Alaheimot
 Bombycinae  Apatelodinae 
Katso myös
   Silkkikehrääjät Wikispeciesissä   Silkkikehrääjät Commonsissa 
Infobox OKNimi-testi OK: 
Silkkikehrääjät (Bombycidae) on kehrääjämäisten perhosten heimo. Aikaisemmin siihen kuului vain yksi suku (Bombyx) ja siinä kaksi perhoslajia, mutta vuonna 1999 aikaisemmin erillinen heimo Apatelodidae yhdistettiin siihen.
Tunnetuimmat edustajat lienevät tekstiiliteollisuudelle silkkiä tuottava mulperiperhonen (Bombyx mori) sekä sen villi lähisukulainen Bombyx mandarina.
Aiheesta muualla

ITIS: Bombycidae (englanniksi)
Shebang (Unix)

shebang on Unix ja Unix kaltaisissa käyttöjärjestelmissä käytetty merkintä komentokielitiedostojen alussa, joka kertoo millä ohjelmalla tiedosto suoritetaan. Järjestelmä tunnistaa tiedoston alussa olevat merkit #! maagisena numerona, jonka jälkeen loppurivi kertoo millä komentotulkilla tiedosto suoritetaan. Ominaisuus oli aluksi komentoriviohjelmassa, mutta vuodesta 1980 lähtien itse käyttöjärjestelmä sisälsi tälle tukea.
Esimerkiksi POSIX-komentorivillä suoritettavat tiedostot sisältävät alussa merkkijonon:
#! /bin/sh
Shebele

| Shabeelle |
| --- | --- |
 Satelliittikuvista näkyy Shabellen laakso Etiopia ja Etelä-Somaliassa ennen (alla) vuoden 2005 tulvia ja niiden aikana (yllä).
Alkulähde:  Etiopian ylänkö
Laskupaikka:  Kuivuu Mogadishun eteläpuolella, sadekaudella laskee Jubbaan.
Maat:  Etiopia, Somalia
Pituus:  1 130 km
Shebele (suom. Shebele, amharaksi Shebele, somaliksi Shabeelle, engl. Shabeelle) on joki Etiopiassa ja Somaliassa. Se alkaa Etiopian ylängöltä ja virtaa kaakkoon Somaliaan kohti Mogadishua. Lähellä Mogadishua se kääntyy jyrkästi lounaaseen ja virtaa rannikon suuntaisesti. Mogadishun eteläpuolella joki kuivuu vuosittain. Lähes joka vuosi se kuivuu lähellä Jubban suuta, mutta sateisina vuosina se yltää Jubbaan asti ja laskee Intian valtamereen.
Somaliaa halkoo kaksi jokea, Jubba ja Shebele.
Joen nimi tarkoittaa 'tiikerinjokea'. Sen pituus on 1 130 km, josta Etiopian puolella on noin 1 000 km ja Somaliassa noin 130 km.
Joki on antanut nimensä kahdelle alueelle eli gobolille: Shabeellaha Hoose ja Shabeellaha Dhexe.
Shanghai Street Circuit

| Shanghai Street Circuit |
| --- | --- |

Sijainti:   Pudong, Shanghai, Kiina
Aikavyöhyke:  UTC+8
Valmistumisvuosi:  2004
Suljettu:  2005–2009, 2011–
Ratatyyppi:  Katurata
Radan pituus:  2,465 km
Mutkia:  7
Rataennätys:  0.59,189 ( David Coulthard, Mücke Motorsport, 2010)
Suurimmat tapahtumat:  DTM
vuoden 2004 rata

Ratatyyppi:  Katurata
Radan pituus:  2,85 km
Shanghai Street Circuit on katurata Pudongissa Kiinassa. Radalla järjestettiin ensimmäinen DTM-sarjan osakilpailu 18. heinäkuuta 2004. Seuraavan kerran kisa ajettiin vuonna 2010, mutta poistui kisakalenterista jälleen seuraavana vuonna.
Voittajat > DTM

| Kausi | Kuljettaja | Talli |
| --- | --- | --- |
| 2004 |  Gary Paffett | HWA Team |
| 2010 |  Gary Paffett | HWA Team |
Käännös suomeksi
Severino Poletto

Severino Poletto vuonna 2015

Severino Poletto (18. maaliskuuta 1933 Salgareda – 17. joulukuuta 2022) oli italialainen roomalaiskatolinen arkkipiispa ja yksi kirkon kardinaaleista.
Poletto sai pappisvihkimyksensä Giuseppe Angrisanilta 29. kesäkuuta 1957. Hänet nimitettiin Fossanon hiippakunnan koadjuuttoripiispaksi 3. huhtikuuta 1980. Piispaksi vihkiminen seurasi 17. toukokuuta. Pääkonsekraattorina toimi Anastasio Alberto Ballestrero, jota avustivat Carlo Cavalla ja Giovanni Francesco Dadone. Polettosta tuli Fossanon piispa 29. lokakuuta 1980.
Poletto sai 16. maaliskuuta 1989 nimityksen Astin piispaksi ja 19. kesäkuuta 1999 Torinon arkkipiispaksi, jona hän toimi, kunnes jäi eläkkeelle 11. lokakuuta 2010. Hänet ylennettiin kardinaaliksi 21. helmikuuta 2001, jolloin hän sai nimityksen San Giuseppe in via Trionfalen kardinaalipapiksi. Hän osallistui vuoden 2005 konklaaviin.
Aiheesta muualla

The Cardinals of the Holy Roman Church: POLETTO, Severino (Arkistoitu – Internet Archive) (englanniksi)
Selling My Soul

| ”Selling My Soul” Black Sabbath |
| --- | --- | --- |

Singlen tiedot
 Albumilta: Reunion
 Julkaistu: 1998
 Formaatti: CD
 Tuottaja(t): Bob Marlette
 Tyylilaji: heavy metal
 Kesto: 03.10
 Levy-yhtiö: Epic Records
Listasijoitukset
  17. (Mainstream Rock Tracks, 1999)
Black Sabbathin muut singlet
| ”Psycho Man” 1998 | ”Selling My Soul” 1998 | ”Black Mass” 1999 |
Selling My Soul on Black Sabbath -yhtyeen kappale ja single-julkaisu, joka otettiin vuoden 1998 Reunion-live-albumilta. Se on toinen albumin kahdesta uudesta studiokappaleesta. Single oli promojulkaisu. Rumpali Bill Wardin sijasta kappaleen rummutuksen hoitaa rumpukone, koska Wardin nauhoittamaa osuutta pidettiin ”epäkelvollisena”.
Kappale kertoo ”mieleltään järkkyneestä, itsemurhaa hautovasta miehestä, joka maksaa hintaa ’sielunsa myymisestä’”. Musiikillisesti kappale kulkee melodisen kitarakuvion myötä keskitempoisesti.
Kappaleet

Selling My Soul (Danny Saber Remix) – 3.10 (säv. Osbourne, Iommi)
Selling My Soul (album version) – 3.10
Kokoonpano

Ozzy Osbourne – laulu
Tony Iommi – kitara
Geezer Butler – basso
Bob Marlette – rumpuohjelmointi
Julkaisuhistoria

1998: Epic Records, ESK 41767, US, CD, promo
Severnaja Sosva

| Severnaja Sosva |
| --- | --- |

Laskupaikka:  Bolšaja Sosvan ja Malaja Sosvan yhtymä
Maat:  Ob
Pituus:  754 km
Virtaama:  860 m³/s
Valuma-alue:  98 300 km²
Severnaja Sosva (ven. Се́верная Со́сьва) on Obin läntinen sivujoki Tjumenin alueeseen kuuluvassa Hanti-Mansian autonomisessa piirikunnassa Venäjällä. Sen pituus on 754 kilometriä, valuma-alueen laajuus 98 300 neliökilometriä ja keskimääräinen virtaus 860 kuutiometriä sekunnissa.
Severnaja Sosvan muodostavat Uralin itärinteiltä alkunsa saavat Bolšaja ja Malaja Sosva. Joki virtaa kohti pohjoista leveässä soistuneessa laaksossa. Paikoitellen se on jopa kilometrin levyinen. Alajuoksullaan Severnaja Sosva virtaa Obin rinnalla muodostaen lukuisia saaria. Tärkeimmät sivujoet ovat Ljapin ja Malaja Sosva (toinen samannimisistä joista). Alajuoksu on liikennöintikelpoinen.
Joen varrella sijaitsevia kyliä tai taajamia ovat muun muassa Sosva (taajama), Igrim (taajama) ja Berjozovo (kaupunkityyppinen taajama). Seudun kanta-asukkaita ovat mansit.
Aiheesta muualla

Hydrologisia tilastoja 1937-1990: Severnaya Sosva at Sosva (Arkistoitu – Internet Archive) (englanniksi) (unesco.org)
Sisarnimi

Sisarnimi on miehen etunimestä johdettu naisen etunimi. Usein näissä nimissä vastaavan miehennimen loppu on korvattu a:lla, esim. Julius-nimen sisarnimessä Julia. Oiva ja sen sisarnimi Oivi ovat päinvastainen tapaus. Toisissa sisarnimissä taas on lisätty nimeen a-kirjain poistamatta mitään, esim. Mikael-nimen sisarnimessä Mikaela.
Sellaista nimitystä kuin "velinimi" ei taas ole käytössä, koska naisen nimistä johdettuja miehen nimiä ei paljon ole tai ainakaan tiedetä olevan olemassa. Vähäisemmässä määrin niitä voi kuitenkin olla, esim. miehennimi Arjo saattaa olla naisennimestä Arja johdettu.
Sisarelleni

| Sisarelleni> À ma sœur! |
| --- | --- |

Ohjaaja:  Catherine Breillat
Käsikirjoittaja:  Catherine Breillat
Tuottaja:  Jean-François Lepetit
Säveltäjä:  Pierluigi Balducci
Kuvaaja:  Giorgos Arvanitis
Leikkaaja:  Pascale Chavance
Pääosat:   Anaïs Reboux  Roxane Mesquida  Libero De Rienzo  Arsinée Khanjian 
Valmistustiedot
Valmistusmaa:  Ranska, Italia
Tuotantoyhtiö:  Arte
Levittäjä:  Canal+ Netflix
Ensi-ilta:  2000
Kesto:  87 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Sisarelleni (À ma sœur!) on vuonna 2000 ensi-iltansa saanut Catherine Breillat’n ohjaama ranskalainen elokuva. Siinä 12-vuotias pullukka Anaïs-tyttö (Anaïs Reboux) joutuu kesälomalla seuraamaan isonsiskonsa Elenan seksuaalisia kokeiluja ja osallistuu niihin itsekin.
Tämän elokuvan seksikohtausten inspiroimana Breillat ohjasi elokuvan Sex is Comedy.
Käännös suomeksi
Sentinel-sarja

Sentinel on eurooppalainen sarja kaukokartoitussatelliitteja, jonka satelliitit ovat kuvanneet Maan pintaa vuodesta 2014. Sarjaan kuuluvat satelliitit ovat osa Copernicus-ohjelmaa, jossa ne muodostavat sen avaruuskomponentin. Sentinel-sarjan satelliiteista kahdeksan on jo laukaistu ja toiminnassa (Sentinel-1A/B, Sentinel-2A/B, Sentinel-3A/B, Sentinel-5P, Sentinel-6 Michael Freilich).
Satelliitteja ei ole tarkoitus tehdä yksin kappalein vaan synnyttää satelliittiperhe, jossa samankaltaisia mutta aika ajoin uudistettuja satelliitteja valmistetaan vuosikymmenien ajan. ESA ja EU toteuttavat kuusi Sentinel-satelliittimissiota vuosina 2014–2030. Sentinel-sarjan jatkuvuus mahdollistaa pitkän aikavälin operatiivisen ympäristönseurannan.
Satelliitit > Sentinel-1

Ensimmäisenä Sentinel-satelliittimissioista alkoi Sentinel-1-tutkasatelliitin suunnittelu ja valmistus. Sentinel-1 on kuvaava tutkasatelliitti. Sentinel-1A laukaistiin Sojuzilla Kourousta 3. huhtikuuta 2014, ja Sentinel-1B laukaistiin Sojuzilla Kourousta 25. huhtikuuta 2016.
Sentinel-1 jatkaa ESAn ERS-1, ERS-2 ja ENVISAT-tutkasatelliittien sarjaa. Sen synteettisen apertuurin tutka (SAR) toimii C-taajuuskaistalla (5,405 GHz, vaaka-, pysty- ja ristipolarisaatiot). SAR-tutkan kuvausalan leveys on eri toimintamoodeissa 80 km – 400 km maastoerotuskyvyn ollessa parhaimmillaan 5 m x 5 m ja alimmillaan 25 m x 100 m. SAR-tutkan toteutti saksalainen EADS Astrium GmbH.
Satelliitti on kolmiakselistabiloitu. Yksittäisen Sentinel-1 -satelliitin massa on 2 300 kg, josta 130 kg on ajoainetta. Aurinkopaneelit tuottavat sähkötehoa 4 800 W, ja paristojen kapasiteetti in 324 Ah. Satelliitin muistikapasiteetti on 900 gigabittiä ja tiedonsiirtokapasiteetti 600 Mb/s.
Sentinel-1:n tehtäviin kuuluu
merijään ja arktisen kalotin ympäristön seuranta,
merien tilan seuranta,
maan nousu,
metsien, järvien ja maanpinnan (ml. pellot) seuranta ja
kartta-aineiston keruu luonnononnettomuusalueilta ja kriisialueilta.
Sentinel-1 -satelliitin nimellinen toiminta-aika on seitsemän vuotta, ja siinä on ajoainetta 12 vuoden toimintaa varten. Se lentää aurinkosynkronisella 693 km korkealla kiertoradalla (inklinaatio on 98,18 astetta). Se palaa maanpinnan suhteen samalle radalle 12 vuorokauden välein, jossa välissä se kiertää Maan 175 kertaa. Satelliitti voi toimia ainakin 96 tuntia ilman maa-aseman apukomentoja. Se joutuu enintään 19 minuutiksi Maan varjoon.
Sentinel-1:n varsinainen suunnittelu ja valmistus alkoi tammikuussa 2007. 18. syyskuuta 2007 ESA ja Thales Alenia Space solmivat arvoltaan 229 miljoonan euron sopimuksen Sentinel-1 -satelliitin valmistamisesta.
Ensilaukaisun piti tapahtua vuonna 2011. Lopulta ensimmäinen Sentinel-1 (Sentinel-1A) laukaistiin 2014. Sen sisarsatelliitti Sentinel-1B laukaistiin 2016, minkä myötä Sentinel-1 -satelliitit kiertävät Maata samalla radalla mutta 180 astetta eri kohdassa eli toisiinsa nähden vastakkaisilla puolilla Maata.
Sentinel-1-konstellaatiota voidaan täydentää myös Sentinel-1C- ja Sentinel-1D-satelliiteilla vuoteen 2030 mennessä, mikäli avaruudessa toimivien satelliittien toiminta-aika umpeutuu.
Satelliitit > Sentinel-2

Sentinel-2 on optinen kaukokartoitussatelliitti. Eräässä mielessä se korvaa NASAn Landsatin ja jatkaa CNESin SPOT-satelliittien sarjaa. Sentinel-2 sisältää MSI-instrumentin (MultiSpectral Instrument), joka kuvaa maanpintaa 13 spektrikanavalla. Kanavista neljä keskittyy näkyvään valoon, viisi lähi-infrapunaan ja neljä lyhytaaltoiseen infrapunaan. Sen maastoerotuskyky on 10, 20 tai 60 metriä riippuen kanavasta. Sentinel-2-satelliitit kuvaavat keskileveysasteilla saman paikan 2–3 päivän välein.
Keväällä 2008 ESA solmi EADS Astriumin kanssa sopimuksen Sentinel-2A -satelliitin valmistuksesta. Keväällä 2010 Astrium sai ESAlta myös Sentinel 2B -satelliitin valmistussopimuksen. Sopimussummat olivat yhteensä 323 miljoonaa euroa.
Sentinel 2A piti laukaista vuonna 2013 venäläisellä Rockot-kantoraketilla. Laukaisu siirtyi vuodelle 2014 ja edelleen vuodelle 2015. Sentinel 2A laukaistiin lopulta kesäkuussa 2015 Vega-raketilla Guyanan avaruuskeskuksesta ja viikon sisään voitiin ottaa ensimmäiset kuvat. Sentinel-2B laukaistiin Vega-raketilla Guyanasta 7. maaliskuuta 2017.
Sentinel-2-perheeseen kuuluu myös kaksi suunnitteilla olevaa satelliittia, Sentinel-2C ja Sentinel-2D, joiden laukaisu tapahtuu aikaisintaan vuonna 2021.